《愧室丁未试御史报罢余赠别有当代南雷人不识之句子益方裒集其生前酬唱之作书来属补录附此追挽 其二》
清代·郭曾炘

新亭举座皆周顗，鲁国当年一孔融。留得题襟诗卷在，九原家祭有余恫。

作者简介：郭曾炘，号春榆，一号匏庵，侯官人。光绪庚辰进士，改庶吉士，授礼部主事，官至典礼院掌院学士。谥文安。有《匏庐诗存》。